《送远曲（效温飞卿体）》
明代·李蓘

游丝着柳晓成醉，湍浦濆暖晴媚。
金翘玉马欲临关，惟有离肠与粉泪。
前高山晴花覆头，每时看好今看愁。
野桃结子幽厓里，落尽春风喂涘鸠。

作者简介：河南内乡人，字子田，号黄谷。嘉靖三十二年进士。除检讨，左迁为南京仪部郎，历官提学副使。罢归。博学多藏书，持论多訾毁道学，讥评气节。居家好纵倡乐。有《于堧注笔》、《黄谷琐谈》、《宋艺圃集》、《元艺圃集》、《李子田文集》。